নাটকের গল্পে দেখা যাবে, এক ভদ্রলোক ফার্মেসীতে ওষুধ কিনে বিল দেয়ার সময় খেয়াল করেন পাশে রাখা তার হ্যান্ড ব্যাগটা নেই। ব্যাগটি যে সরিয়েছে তার নাম সোহেল। ব্যাগের ভিতর পাওয়া যায় দুই লাখ টাকা এবং দামী একটা মোবাইল ফোন। সোহেল টাকাগুলো আলমারিতে রেখে যেই মোবাইলের সিম কার্ডটা খুলতে যাবে অমনি একটা এসএমএস আসে, টয়া নামের কেউ পাঠিয়েছে। কৌতুহল বশত: সোহেল সেটা পড়ে। সেখানে লেখা, ‘আমি জানি একমাত্র আপনি পারেন আমাকে বাঁচাতে। মালয়েশিয়ায় তুহিনের হাতে আমি বন্দী। দু’কোটি টাকা দেবো। যে কোন সময় মোবাইল কেড়ে নিতে পারে। দ্রুত জানান প্লিজ।’